als_Latn dik_Latn sag_Latn
Përveç dënimit të marrë për të luajtura pa tifozë ndeshjen kundër Flamurtarit, më 11 mars, Komisioni i Disiplinës ka dënuar Partizanin edhe për trazirat që ndodhën në stadiumin e Kukësit, me 26 shkurt. Skuadra e drejtuar nga traineri Suljeman Starova do të luajë edhe katër ndeshje të tjera, pa praninë e tifozëve. Por krerët e klubit të kuq nuk e kanë mirëpritur këtë vendim të Komisioni të Disiplinës. Ata e kanë apeluar duke thënë se akuzat janë tendencioze dhe të pabaza. Përgjegjës sipas tyre është Lysien Nurishmi, delegati i ndeshjes, i cili nuk ka pasqyruar realitetin në raportin e tij. Klubi kryeqytetas ka dërguar provat dhe pret një tjetër vendim nga Komisioni i Apelit i cili do të mblidhet të enjten, në ambientet e FSHF-së, në orën 17:00. Por ata kanë vendosur të shkojnë dhe më tej. Në të njëjtën ditë, në orën 15:30, tifozët e Partizanit do të protestojnë para zyrave të FSHF-së për sipas tyre padrejtësitë që po u bëhen atyre dhe klubit legjendar.
als_Latn